คลำเจอเม็ดใต้ผิวหนังใกล้โคนอวัยวะเพศ 1เม็ด เล็กประมาณเม็ดถั่วเขียว เป็นมาประมาณ2อาทิตย์ ไม่มีหัว ไม่เเดง ไม่คัน ไม่เจ็บ ไม่เพิ่มจำนวน หรือขนาดไม่มีความผิดปกติใดใด นอกจากสัมผัสได้ว่าเป็นเม็ดอยู่ใต้ผิวหนัง เวลาอวัยวะเพศอ่อนตัวมองไม่เห็นด้วยตัวเปล่า เวลาเเข็งตัวจึงจะชัดขึ้นมา แต่ไม่ถึงขนาดชัดเจนมากเหมือนฝังมุก เป็นแค่นูนขึ้นมาเล็กน้อยเท่านั้น อยากทราบว่าเป็นอะไรครับกังวลมาก
สวัสดีค่ะ ตุ่มบริเวณโคนอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 ตุ่มจากแผลริมอ่อน หรือแผลริมแข็งที่เกิดจากซิฟิลิซ โดยแผลริมแข็งอาจจะไม่เจ็บก็ได้การวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรงหากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปพบแพทย์